Psalam (Šarić) 76.
Upravitelju pjevačkoga zbora; uz žice; psalam Asafov, pjesma.

1Objavio se Bog u Judeji; veliko je ime njegovo u Izraelu. 

2U Salemu je šator njegov, na Sionu je prebivalište njegovo 

3Ondje je polomio strijele luku, štit, mač i ratnu spravu. 

4Sjajno obučen sišao si ti, Slavni, od gora pradavnih. 

5Odvažni divovi tražili su plijen sebi, ali padoše u smrtni san: junaci osjetiše nemoćne ruke svoje. 

6Pred prijetnjom tvojom, Bože Jakovljev, popadoše konjanik i konj na tlo. 

7Ta strašan ti si i tko da se održi pred tobom, kad plane gnjev tvoj? 

8S neba si oglasio presudu: zemlja se prepade i zanijemi, 

9Kad Bog ustade na sud, da pomogne svima stradalnicima na zemlji. 

10 Ali tjeskoba ljudska postade hvalospjev; ostatak strahote pretvori se u radost. 

11 Zato činite zavjete i prinosite ih Bogu svojemu, Gospodu; svi, koji ste oko njega, prinosite dare Strašnomu! 

12 Oholost knezovima ponizuje on; kraljeve zemaljske prepada on. 

Psalmi (Šarić)